15/02/2019 | Administración LocalMunicipal
As Pontes de García Rodríguez
Secretaría
Aprobación definitiva e normativa da modificación puntual das Normas Subsidiarias do Concello no ámbito da parcela comprendida entre os números 129 e 137 da Avda. da Habana

A conselleira de Medio Ambiente, Territorio e Vivenda aprobou definitivamente, mediante Orde de data 10/12/2018, a modificación puntual das Normas Subsidiarias do concello das Pontes no ámbito da parcela comprendida entre os números 129 e 137 da Avenida da Habana, de acordo coa documentación, asinada o día 24/10/2018, que redactou o despacho de arquitectura e urbanismo de Claudia Mariana Wolak Allman; esta orde publicouse no Diario Oficial de Galicia, número 19, do 28/01/2019. A modificación puntual a inscribiu a directora xeral de Ordenación do Territorio e Urbanismo, o día 08/02/2019, no Libro I, Tomo III, folla rexistral núm.5 do Rexistro de Planeamento Urbanístico de Galicia, co número RPG 00011/2019. Contra o acordo de aprobación definitiva da modificación puntual, instrumento de planeamento que ten natureza de disposición xeral, poderase interpoñer o recurso contencioso - administrativo ante a sala correspondente do Tribunal Superior de Xustiza de Galicia, no prazo de dous meses contados a partir do día seguinte ao da publicación deste anuncio (artigo 46 da Lei 29/1998, do 13 de xullo, reguladora da xurisdición contencioso - administrativa). Segundo o que esixen os artigos 82.3 da LSG, 199.3 e 215 do Regulamento da Lei 2/2016 e 70.2 da Lei 7/1985, do 2 de abril, reguladora das bases do réxime local, publícanse deseguido as determinacións normativas da modificación puntual aprobada.1.1. DELIMITACIÓN DO ÁMBITO O ámbito da presente modificación puntual, abrangue os terreos comprendidos entre os números 129 e 135 da Avenida da Habana e a rúa Quince, cualificados nas NNSS vixentes como solo urbano non consolidado de quinteiro pechado, dentro da Unidade de Actuación nº 4 En concreto o ámbito se cingue á parcela catastral 3616105NJ9131N, cunha superficie total de 424 m2 definido pola área delimitada por: • Ao norte e ao oeste pola rúa do Quince • Ao sur pola Avenida da Habana • Ao este polo inmoble sito na parcela catastral 3616103NJ9131N 1.2. OBXECTO DA MODIFICACIÓN O obxectivo xeral da presente Modificación Puntual é adaptar a zonificación do ámbito delimitado en coherencia có uso actual da parcela. En concreto proponse favorecer ao ben público recoñecendo e delimitando o solo coincidente coa parcela catastral 3616105NJ9131N como parte do sistema xeral viario.1.3. PLANEAMENTO VIXENTE O 12 de decembro de 1985 a Comisión Provincial de Urbanismo de A Coruña, foron aprobadas definitivamente as Normas Subsidiarias de Planeamento das Pontes de García Rodríguez. A súa publicación no Boletín Oficial do Estado de deste dito tivo lugar o 22 de xaneiro do 1986. O día 14 de marzo de 1986 apróbanse as modificacións realizadas ao texto normativo como consecuencia das modificacións que a Comisión Provincial de Urbanismo tiña acordado para a súa aprobación definitiva na sesión do 9 de decembro do 1985. Para a súa adecuación o Concello das Pontes está a tramitar o Plan Xeral de Ordenación Municipal. En data 26 de abril do 2013, o Concello das Pontes presentou na Consellería de Medio Ambiente, Territorio e Infraestruturas o Documento de Inicio (ou anteproxecto de planeamento) do Plan Xeral de Ordenación Municipal do Concello das Pontes de García Rodríguez (en adiante PXOM das Pontes), de conformidade co establecido na Lei 9/2002, do 30 de decembro, de ordenación urbanística e protección do medio rural de Galicia. O Documento de Referencia relativo á avaliación ambiental estratéxica do PXOM das Pontes en data 11 de xullo do 2013. Dados os cambios lexislativos acaecidos no 2016, o PXOM das Pontes deberá reiniciar a súa tramitación ao abeiro da Lei 2/2016 do 10 de febreiro, do solo de Galicia. En total tense aprobado definitivamente 19 modificacións puntuais de planeamento, das cales 8 son relativas a ampliación dos solos destinados ó uso industrial. En canto ao solo urbano consolidado, tense tramitado somentes dúas Modificacións puntuais có fin de cambiar ás condicións da edificación baixo cuberta. A parcela obxecto da modificación estaba inscrita nas NNSS na unidade de actuación número 4 que se define nas NNSS có seguinte texto: “Delimitada y pre-acordada con los propietarios de la zona, permitirá fundamentalmente la obtención del suelo para equipamento escolar, así como el acabado de esa zona, ya iniciada en su edificación. Se trata así mismo de ordenar de unha forma posible y realista el trazado de nuevas calles, de modo que sea posible su ejecución. El Ayuntamiento deberá abordar la urbanización viaria periférica a los suelos de cesión (equipamiento escolar y espacios libres vinculados al viario). El suelo destinado a las calles, será obviamente de cesión obligatoria y gratuíta or parte de los pripietarios, que deberán efectuar las cesiones públicas de suelo. Se permite la edificación en régimen de manzana cerrada. Antes de proceder a dar licencias para edificar en esta zona se deberán efectuar las cesiones públicas de suelo.” No momento de redacción da presente Modificación, se teñen realizados a totalidade das cesións da unidade de actuación, o equipamento está construído e en funcionamento, así mesmo as zonas verdes e viario adxacente están urbanizados. Enténdese esta unidade de actuación por executada e polo tanto o ámbito considerase solo urbano consolidado. Deste mesmo xeito se recollía no plano 5.13. Planeamento Vixente. Ordenación detallada do núcleo urbano, do Documento de Inicio do PXOM en redacción, elaborado a partires da transcrición gráfica das Normas Subsidiarias Vixentes e o refundido das modificacións e planeamento executado.1.4. CARACTERIZACIÓN DA SITUACIÓN ACTUAL DO ÁMBITO A parcela á que se refire a presente Modificación está situada en solo urbano consolidado. Linda ao este cunha edificación de baixo mais tres plantas, e ao oeste cunha rúa de 13 metros de largo e outra edificación de baixo mais 3 plantas. Ao norte linda có CEIP da Fraga. Ao sur a parcela da fronte á Avenida da Habana á altura do Poboado do Barreiro, o solar conta cunha pavimentación de formigón na súa totalidade. O actual solar conta con todos os servizos urbanos básicos, (saneamento, abastecemento, gas natural, telecomunicacións, etc.) Pese a que nas NSP o solo é calificado como residencial en quinteiro pechado, o uso que se da na actualidade aos terreos é o de aparcamento, aínda que de xeito informal. Non se localizan elementos naturais ou doutra índole no ámbito ou nas proximidades que deriven en riscos naturais ou tecnolóxicos, ou en valores que deban ser preservados. (.) 2.4. CONTIDO DA PROPOSTA As determinacións da presente Modificación Puntual das Normas Subsidiarias das Pontes de García Rodríguez no ámbito coincidente coa parcela catastral 3616105NJ9131N concrétanse nas normas urbanísticas e nos planos de ordenación, e o seu contido corresponde á modificación da cualificación de solo. Concrétase transformación de 424 m2 de solo urbano residencial cualificado como quinteiro pechado, a sistema xeral viario.2.5. ALTERNATIVAS Có gallo de alcanzar o obxectivo descrito anteriormente, estúdanse dúas alternativas posibles, a alternativa 0 e a alternativa proposta, que se entende a única que acada os obxectos da presente modificación. Alternativa 0 Consiste en non modificar o planeamento, permanecendo a parcela ámbito de modificación, como un solo residencial de quinteiro pechado. Esta alternativa non soluciona a necesidade de adaptación da parcela ao uso existente, nin mellora o acceso ao equipamento escolar ao que da fronte. Alternativa 1 Consiste en realizar unha modificación puntual de planeamento que cualifique o ámbito como sistema de viario, con uso de aparcadoiro público en superficie, acadando os seguintes obxectivos: Mellorar o acceso, a calidade espacial e a mobilidade do entorno do CEIP da Fraga. Contribuír á creación dunha rede de bolsas de aparcadoiro público, có gallo de eliminar e ordenar as zonas de aparcadoiro en viario. Cumprir coas accións encamiñadas a cumprir có apartado 4.6 CONCLUSIÓNS dentro do SISTEMA DE INFRAESTRUTURAS DE MOBILIDADE, do documento de inicio do PXOM, como traballar en prol dunha mellora da xestión dos espazos reservados aos aparcadoiros, en sintonía coa totalidade do sistema viario.2.6. XUSTIFICACIÓN DA ORDENACIÓN PROPOSTA O obxectivo xeral da Modificación Puntual, como se ten indicado, é adaptar a zonificación das NNSS de Planeamento vixente no ámbito coincidente coa parcela catastral 3616105NJ9131N. A parcela á que se refire a Modificación é de propiedade municipal, segundo se amosa no documento anexo. A propiedade expresa a súa vontade de renunciar ao aproveitamento de uso residencial en beneficio do ben público, e realizar a tramitación precisa para incluíla dentro do sistema xeral viario. En relación coa súa contorna, a Modificación supón unha mellora da calidade ambiental en termos cualitativos e cuantitativos: • Ocupación do solo: Consolida un novo espazo libre que fai de gonzo entre o Poboado do Barreiro e o polideportivo e a área recreativa da Fraga, có CEIP da Fraga e a zona verde traseira. Deste xeito artella a rede de zonas verdes e equipamentos, nese área. • Uso do solo: En canto ao aumento da superficie destinada ao uso de aparcamento en superficie, minimiza o número de prazas de aparcamento en vial e mellora por ende a calidade do espazo público colindante. O informe ambiental estratéxico realizado pola Secretaría Xeral de Avaliación Ambiental en data 24.10.2016, puntualiza que para evitar ou minimizar efectos ambientais adversos como consecuencia da posible implantación de actividades industriais, recomendase que o planeamento estableza unhas condicións de edificación orientadas a asegurar unha certa calidade escénica.(volumetría, composición, materiais e cores de fachadas e cubertas, tratamento dos espazos libres e de traseiras dos locais comerciais, sinalización, mobiliario urbano ou iluminación), prestando especial atención ao tratamento das estacións de servizo e pequenas industrias; así mesmo no informe técnico realizado polo arquitecto municipal con carácter previo á aprobación inicial en data 30.03.2017, ratifica esta suxestión. En resposta ao anterior, analízase polo miúdo as condicionantes da parcela obxecto da modificación, constatando que as parcelas colindantes coa mesma están actualmente edificadas como se describe no punto 1.1 delimitación do ámbito polo que non é probable que nos límites inmediatos do novo aparcadoiro se localizan novas edificacións con carácter industrial, no caso de facelo, deberá realizarse un estudo de detalle que defina o seu volume, en consonancia co anterior. Así mesmo as actuacións relativas á urbanización e acondicionamento do espazo público respectarán o disposto na Lei 10/2014, de 3 de decembro, de accesibilidade, e naqueles artigos que non contradigan a lei anterior, o decreto 35/2000, de 28 de xaneiro modificado polo Real Decreto 74/2013, do 28 de xaneiro e polo Real Decreto 505/2007, de 20 de abril, polo que se aproban as condicións básicas de accesibilidade e non discriminación das persoas con discapacidade para o acceso e utilización dos espazos públicos urbanizados e edificacións, desenvolto pola Orde VIV/561/2010.2.7. ESTRATEXIA DE DESENVOLVEMENTO Os efectos identificados en ocupación do solo, paisaxe, atmosfera e cambio climático, poboación e uso do solo, son en tódolos casos, positivos e melloran a calidade ambiental do municipio, deste xeito as únicas medidas para facer fronte a elas é velar pola pronta tramitación do planeamento e dunha urbanización coherente cós obxectivos da Modificación. Como indicadores da efectividade da proposta establécense: A continuidade nos percorridos peonís e ciclistas entre a rede de equipamentos. Uso efectivo do ámbito e unha urbanización de calidade como aparcadoiro público, que favoreza o a conexión e mobilidade cós equipamentos colindantes. As Pontes de García Rodríguez, 12 de xaneiro de 2019 O concelleiro delegado da Área de Facenda, Patrimonio, Urbanismo e Servizos Antonio Alonso Román